เอเอฟซีแชลเลนจ์ลีก

เอเอฟซีแชลเลนจ์ลีก () หรือในอดีตรู้จักในชื่อ เอเอฟซีเพรสซิเดนส์คัพ () เป็นการแข่งขันฟุตบอลสโมสรประจำปีจัดโดย สมาพันธ์ฟุตบอลเอเชีย การแข่งขันจะจัดขึ้นระหว่างสโมสรจากประเทศต่าง ๆ ที่ไม่ได้รับสิทธิ์ผ่านเข้ารอบโดยตรงไปยังเอเอฟซีแชมเปียนส์ลีกอีลิท ซึ่งเป็นการแข่งขันระดับสูงสุด หรือเอเอฟซีแชมเปียนส์ลีกทู ซึ่งเป็นการแข่งขันระดับที่สอง โดยอิงจากอันดับการแข่งขันสโมสรเอเอฟซี ฤดูกาล 2024–25 เป็นการแข่งขันครั้งแรกของรูปแบบใหม่ โดยผู้ชนะเลิศเอเอฟซีแชลเลนจ์ลีกจะได้สิทธิ์เข้าไปแข่งขันในเอเอฟซีแชมเปียนส์ลีกทูรอบแบ่งกลุ่มในฤดูกาลถัดไป หากพวกเขายังไม่ผ่านเข้ารอบจากผลงานลีกภายในประเทศ

ประวัติ
เอเอฟซีเพรสซิเดนส์คัพก่อตั้งเมื่อ ค.ศ. 2005 ให้เป็นการแข่งขันระดับที่สาม เพื่อให้สโมสรจากประเทศสมาชิกเอเอฟซีที่อยู่ในอันดับต่ำกว่าสามารถเข้าร่วมการแข่งขันระดับทวีปได้ การแข่งขันดำเนินมาเป็นเวลาแปดปี จนกระทั่งเมื่อวันที่ 25 พฤศจิกายน ค.ศ. 2013 คณะกรรมการการแข่งขันเอเอฟซีเสนอให้ปี 2014 เป็นครั้งสุดท้ายของการแข่งขัน โดยตั้งแต่ ค.ศ. 2015 เป็นต้นไป แชมป์ลีกของประเทศกำลังพัฒนาจะมีสิทธิ์เข้าร่วมการแข่งขัน เอเอฟซีคัพ รอบคัดเลือกเพลย์ออฟ ในการแข่งขันครั้งสุดท้ายเมื่อ ค.ศ. 2014 เอชทีทียู อาชกาบัต เอาชนะรีมยองซูจากเกาหลีเหนือ ในนัดชิงชนะเลิศด้วยผลประตูรวม 2–1 กลายเป็นทีมที่สองจากเติร์กเมนิสถานที่ชนะเลิศรายการนี้ติดต่อกัน

เมื่อวันที่ 23 ธันวาคม ค.ศ. 2022 มีการประกาศว่าโครงสร้างการแข่งขันของเอเอฟซีจะเปลี่ยนแปลงจากรูปแบบเดิมในฤดูกาล 2024–25 โดยจะมีการเปิดตัวการแข่งขันระดับสามใหม่ที่เรียกว่า เอเอฟซีแชลเลนจ์ลีก เมื่อวันที่ 24 พฤษภาคม ค.ศ. 2024 เอเอฟซีประกาศว่าบันทึกและสถิติต่าง ๆ จะได้รับการยอมรับและรวมเข้าไว้ในการแข่งขันสโมสรที่ปรับปรุงใหม่ โดยข้อมูลจากเอเอฟซีเพรสซิเดนส์คัพจะถูกโอนไปยังเอเอฟซีแชลเลนจ์ลีก

รูปแบบ
การคัดเลือกเข้ามาแข่งขันในรายการนี้ แต่เดิมสำหรับสโมสรจากประเทศในเครือของเอเอฟซีที่จัดอยู่ในหมวดหมู่ ประเทศกำลังพัฒนา ตามที่ระบุไว้ในเอกสาร วิชันเอเชีย มีสโมสรเข้าร่วมการแข่งขันในแต่ละปีระหว่าง 8 ถึง 12 สโมสร ตั้งแต่ ค.ศ. 2005 ถึง 2007 8 สโมสรจะถูกแบ่งเป็น 2 กลุ่ม ๆ ละ 4 สโมสร ผู้ชนะเลิศและรองชนะเลิศของกลุ่มจะได้ผ่านเข้าสู่รอบรองชนะเลิศ การแข่งขันทั้งหมดจัดขึ้นในประเทศเจ้าภาพเพียงประเทศเดียว ตั้งแต่ปี ค.ศ. 2008 ถึง 2010 การแข่งขันได้เพิ่มเป็น 11 สโมสร มีการสร้างรอบคัดเลือกและสโมสรถูกแบ่งออกเป็น 3 กลุ่ม โดยแต่ละกลุ่มจะเล่นในประเทศที่แตกต่างกัน ผู้ชนะเลิศและรองชนะเลิศอันดับสูงสุดของกลุ่มจะผ่านเข้ารอบสุดท้าย ตั้งแต่ ค.ศ. 2011 ถึง 2014 การแข่งขันได้เพิ่มเป็น 12 สโมสร ในรอบคัดเลือกมี 3 กลุ่ม ๆ ละ 4 สโมสร ผู้ชนะเลิศและรองชนะเลิศของกลุ่มจะผ่านเข้าสู่รอบสุดท้าย ทั้ง 6 สโมสรนี้ถูกแบ่งออกเป็น 2 กลุ่ม ๆ ละ 3 สโมสร สโมสรที่ดีที่สุดของแต่ละกลุ่มจะเข้าสู่นัดชิงชนะเลิศ

เอเอฟซีประกาศในเดือนพฤศจิกายน ค.ศ. 2013 ว่า เอเอฟซีเพรสซิเดนส์คัพ 2014 จะเป็นการแข่งขันครั้งสุดท้าย เริ่มตั้งแต่ ค.ศ. 2015 แชมป์ลีกของ ประเทศกำลังพัฒนา มีสิทธิ์เข้าร่วมการแข่งขัน เอเอฟซีคัพ ในรอบคัดเลือกเพลย์ออฟ รอบคัดเลือกของเอเอฟซีคัพ 2016 มีรูปแบบคล้ายกับเอเอฟซีเพรสซิเดนส์คัพ (โดยไม่มีรอบสุดท้าย) จัดขั้นในเดือนสิงหาคม ค.ศ. 2015 โดยคัดเลือกสองสโมสรเข้าสู่เอเอฟซีคัพรอบเพลย์ออฟ

หลังจากการเปลี่ยนโฉมใหม่ใน ค.ศ. 2024 รูปแบบใหม่ประกอบด้วยสโมสรที่เข้าร่วม 18 แห่ง โดยแบ่งออกเป็น 4 กลุ่มสำหรับการแข่งขันครั้งแรก สโมสรต่าง ๆ จะแข่งขันกันในรูปแบบรวมศูนย์แบบนัดเดียว โดย 8 สโมสรที่อันดับดีที่สุดจะผ่านสู่เข้ารอบก่อนรองชนะเลิศ โดยรอบก่อนรองชนะเลิศและรอบรองชนะเลิศจะแข่งขันกันแบบ 2 นัด ก่อนที่จะแข่งขันนัดชิงชนะเลิศในรูปแบบนัดเดียว

เงินรางวัล
เริ่มตั้งแต่ฤดูกาล 2024–25 การแจกจ่ายเงินรางวัลจะเป็นดังต่อไปนี้:

รอบทีมจำนวนต่อทีมรวมชิงชนะเลิศ (ชนะเลิศ)1$1 ล้านชิงชนะเลิศ (รองชนะเลิศ)1$500,000รองชนะเลิศ4$120,000$480,000ก่อนรองชนะเลิศ8$80,000$640,000แบ่งกลุ่ม18$100,000$1,800,000รวม18$4,420,000

บันทึกและสถิติ

ผลงานแบ่งตามสโมสร

ผลงานแบ่งตามชาติ

ผลงานแบ่งตามผู้ฝึกสอน
ผู้ฝึกสอนสโมสรชนะเลิศ มัคห์มัดจอน คาบิบูลโลเยฟ เรการ์ทาดาซ2005, 2008, 2009 บอริส พอดโคริตอฟ ดอร์ดอย-ไดนาโม2006, 2007 อู ซอ เล ออง ยะดะนาโบน2010 เฉิน กุย-เจิน บริษัทการไฟฟ้าไต้หวัน2011 นิโคลา คาวาโซวิช อิสติคลอล2012 ราฮิม คูร์บันแมมเมโดว์ บอลข่าน2013 เบเกนช์ การาเยฟ เอชทีทียู อาชกาบัต2014 อัคเมต อัลลาเบอร์ดิเยฟ อาคาดัก2024–25

รางวัล
ผู้เล่นที่ทำประตูสูงสุดในแต่ละฤดูกาล
 ฤดูกาล ผู้เล่น สโมสร จำนวนประตู2005 ดัดลีย์ สไตน์วอลล์  บลูสตาร์4 ฮก โสเชตรา  เฮลโลยูไนเต็ด คูร์เชด มาห์มูดอฟ  เรการ์-ทาดาซ โจมิคอน มูฮิดินอฟ  เรการ์-ทาดาซ2006 จวง เหยา-ซ่ง  ต้าถง5 โรมัน คอร์นิลอฟ  ดอร์ดอย-บิชเคก2007 ชานนา เอดิริ บันดานาจ   รัตนัม62008 ที ฮา จอ  กันบาวซา62009 โซ มิน อู  กันบาวซา62010 รุสตัม อุสมอนอฟ  วัคช์ คูร์กอนตัปปา52011 โฮ หมิง-ซัน  ไต้เพาเวอร์62012 มิร์ลาน มูร์ซาเยฟ  ดอร์ดอย-บิชเคก82013 มิร์ลาน มูร์ซาเยฟ  ดอร์ดอย-บิชเคก92014 สุลัยมาน มูฮาโดว์  เอชทีทียู อาชกาบัต112024–25 อัลตีมูรัต อันนาดูร์ดิเยฟ อาร์คาดัก5

ผู้เล่นยอดเยี่ยม
 ฤดูกาล ผู้เล่น สโมสร2005 ไม่มีข้อมูล ไม่มีข้อมูล2006 ไม่มีข้อมูล ไม่มีข้อมูล2007 วาเลรี คาชูบาดอร์ดอย-ไดนาโม2008ไม่มีข้อมูล ไม่มีข้อมูล2009 คูร์เชด มาห์มูดอฟเรการ์ทาดาซ2010 มิร์ลาน มูร์ซาเยฟดอร์ดอย-ไดนาโม2011 เฉิน โป-เหลียงบริษัทการไฟฟ้าไต้หวัน2012 อลิเชอร์ ทุยชีฟอิสติคลอล2013 อามีร์ กูร์บานีบอลข่าน2014 สุลัยมาน มูฮาโดว์เอชทีทียู อาชกาบัต2024–25 ชานาซาร์ ติร์กิชอฟ  อาร์คาดัก

ผู้เล่นที่ทำประตูสูงสุดในการแข่งขัน
อันดับผู้เล่นสโมสรจำนวนประตู1 มิร์ลาน มูร์ซาเยฟ ดอร์ดอย-ไดนาโม192 เดวิด เทตเทห์ ดอร์ดอย-ไดนาโม12 3  คูร์เชด มัคมูดอฟ เรการ์ทาดาซ11 สุลัยมาน มูฮาโดว์ เอชทีทียู อาชกาบัต5 อามีร์ กูร์บานี อาชกาบัตบอลข่าน10 ชานนา เอดิริ บันดานาจ รัตนัม อิบราฮิม ราบิมอฟ เรการ์ทาดาซอิสติคลอล8 คาลีมุลลาห์ ข่าน เคอาร์แอล9 9  อาร์สลันมีรัต อามาโนว์ อาชกาบัตเอชทีทียู อาชกาบัต 8  หยาน ผิง ยะดะนาโบน  จู มนู ไร สโมสรตำรวจมเหนทระ

ดูเพิ่มเติม
 บันทึกและสถิติเอเอฟซีเพรสซิเดนส์คัพและเอเอฟซีแชลเลนจ์ลีก
 เอเอฟซีแชมเปียนส์ลีกอีลิท
 เอเอฟซีแชมเปียนส์ลีกทู

อ้างอิง

 แหล่งข้อมูลอื่น 
 เว็บไซต์อย่างเป็นทางการ

หมวดหมู่:เอเอฟซีแชลเลนจ์ลีก
3
เอเอฟซีแชลเลนจ์ลีก
เอเอฟซีแชลเลนจ์ลีก